Sybrand de Beest
Sybrand vel Sybrandt vel Sybrant de Beest (vulgo: Sybrand vel Sybrandt vel Sybrant van Beest; Hagae 1610 fere natus; Amstelodami 27 Ianuarii 1674 mortuus) fuit saeculi aurei pictor delineatorque Nederlandicus.

Biographia 
Fortasse Hadriani van de Venne et Petri de Veen discipulus, Hagae ab anno 1639 usque ad 1663 laboravit. Primum Petri de Veen praeclari advocati actuarius et, ob eius exemplum, pictor, Hagae Sancti Lucae Societatis comes fuit anno 1640 et anno 1656 cum aliis artificibus Confrerie Pictura condidit. Anno 1659 et 1662 praefectus, anno 1662 decanus et rursum praefectus anno 1663 fuit. Ab 1670 usque ad 1674 Amstelodami laboravit. Russiae legationis imago inter contionem eius primum opus cognitum est (4 Novembris 1631).

Maxime effigies, ruris facies, praecipue urbanas, naturas mortuas, praesertim cum pomis, perfecit, generis et rerum argumenta effecit. Eius ruris facies ab Ioanne de Goyen et generis argumentorum picturas ab Isaaco de Ostade adducta sunt. 
Ob eius facies urbanas, praecipue fora, clarus fuit, quorum bona exempla in pinacothecis Amstelodami (1646), Roterodami (1652), Holmiae (1668), Stutgardiae, et Duaci conservantur, atque in collectionibus in Lichtensteno et Vindobonae (1638) inveniuntur.

Opera 
 Russiae legatio inter contionem anno 1631, Rijksmuseum, Amstelodami
 Mariae Medicaeae conscensio in Scheveningen, 1644, Stedelijk Museum, Hagae
 Forum olitorium et pomorum, pictura supra tabula cum pigmento oleario, 50,5 x 67,5 cm, 1652, Pinacotheca Boijmans Van Beuningen, Roterodami
 Forum olitorium et pomorum, pictura supra tabula cum pigmento oleario, 47 x 63 cm, 1646, Rijksmuseum, Amstelodami
 Hagae vicus, pictura supra tela cum pigmento oleario, 92,5 × 96,5 cm, 1650 fere, Castellum regium, Varsoviae

Notae

Bibliographia

Nexus externi 

 Sybrand de Beest in Amstelodami Rijksmuseum 
 Sybrand de Beest in Artnet 

Pictores Nederlandiae